Leserswenke | Netwerk24
Leeus kry nuwe skakelpaar vir stryd teen Crusaders
Die Leeus pak die Superrugby-kampioen, die Crusaders, Vrydag in Christchurch met 'n nuwe skakelpaar én 'n nuwe heelagter.
Aussies se oudste Super-speler op krukke
Die loopbaan van Australië se oudste Superrugby-speler is moontlik voortydig deur 'n besering beëindig.
Amla speel wel vir Cobras
Hashim Amla is terug in die Cape Cobras se groep om broodnodige voorbereidings vir volgende maand se Wêreldbeker-kriekettoernooi te doen.
OBK-getuies: Holomisa soek publisiteit voor eleksie
Die getuienis van Bantu Holomisa, leier van die UDM, voor die OBK-kommissie is moontlik net om homself in die komende nasionale verkiesing te bevorder.
1ste winkelgroep noteer op A2X
Die Mr Price-groep het aangekondig hy gaan ook op die nuwe aandeelbeurs A2X noteer.
Deur Kuier 12 April 2019 14:44
Borsel jou tande! Foto: Getty Images
Spoel jou badkamermatte uit met Savlon vir 'n vars reuk, veral as jy klein seuns het wat so sleg aim. Dit laat jou badkamer lank vars en skoon ruik.Lettie Mkhize, Lichtenburg
Indien jou deur se skarniere raas en jy het nie olie byderhand nie, gebruik Spray and Cook. Dit werk goed.Susan, Eersterivier
As kerswas op hout beland het, blaas met 'n haardroër (warm) direk op die was om dit sag te maak. Verwyder dit dan met papierhanddoek en vee skoon met 'n lappie wat in asynwater gedoop is.Edwardline Coetzee, Kaapstad
Moenie ou tandeborsels weggooi nie. Gebruik dit met Handy Andy om rondom die krane in die badkamer skoon te maak. Gebruik dit ook om meubel-olie in die hoekies van meubels aan te wend. Margaret Ross, Douglas
Druk gebruikte foelie in 'n balvorm en skuur jou aangebrande potte daarmee as jy nie skuurdraad het nie.Rolien Arries, Kuruman
As jy aanhoudend hoes, steek jou hande in die lug. Dit sal die hoesbui bedaar. As jy 'n krapperige keel het, meng vier eetlepels heuning met 'n kwart koppie appelasyn. Drink 'n eetlepel ses keer per dag. Marinda van Wyk, Malmesbury
As jy sukkel met harde, gebarste hakke en sukkel om voete en toonnaels skoon te kry, gooi so 'n halwe koppie Domestos in warm water. Soak jou voete vir 10 minute. Gebruik 'n naelborseltjie vir jou naels en 'n klipskuurder om jou hakke glad te maak. Spoel jou voete af in koeksodawater. Smeer room van jou keuse aan jou voete. Doen dit een keer 'n maand om jou voete só te hou. Chantelle, Heidelberg
Vir insekbyte, maak 'n mengsel van Epsom-sout en water. Plaas direk op bytmerk. Vanessa Fielies, Elsiesrivier
Gemmerkoekies is gewoonlik hard. Wanneer jy 'n sagte tekstuur verlang, plaas in 'n oop houer met 'n doekie oor. Siedaar, die koekies is binne 'n dag of twee heerlik sag. Jeanette de Beer, Vredendal
Smeer Tupperware-bakke met olyfolie voordat jy dit gebruik om te verhoed dat dit vlek wanneer jy kos daarin skep. Philip Bartlett, Eldos